
Астана қаласы бойынша 
қалалық және қала маңы қатынастарында 
жолаушылар мен багажды автомобильмен 
тұрақты тасымалдау тарифтерінің 
кейбір мәселелері туралы


«Автомобиль көлiгi туралы» Қазақстан Республикасы Заңының
19-бабына сәйкес Астана қаласының әкімдігі ҚАУЛЫ ЕТЕДІ: 
1. Астана қаласы бойынша қалалық және қала маңы қатынастарында жолаушылар мен багажды автомобильмен тұрақты тасымалдау бағдарларына сараланған тариф мынадай мөлшерлерде белгіленсін:
1) электрондық жол жүру құжаты немесе электрондық төлемнің қосымша қызметтері арқылы қолма-қол ақшасыз төлеу кезінде жолаушылар мен багажды қалалық автомобиль көлігімен тасымалдауға – 150 (бір жүз елу) теңге; 
2) электрондық жол жүру құжаты немесе электрондық төлемнің қосымша қызметтері арқылы қолма-қол ақшасыз төлеу кезінде жолаушылар мен багажды жедел қалалық автомобиль көлігімен тасымалдауға – 300 (үш жүз) теңге;
3) электрондық жол жүру құжаты немесе электрондық төлемнің қосымша қызметтері арқылы қолма-қол ақшасыз төлеу кезінде жолаушыларды әлеуметтік маңызы бар тұрақты тасымалдауға – 150 (бір жүз елу) теңге;
4) электрондық жол жүру құжаты немесе электрондық төлемнің қосымша қызметтері арқылы қолма-қол ақшасыз төлеу кезінде жолаушылар мен багажды қала маңында автомобильмен тасымалдау – бір километр үшін 13 (он үш) теңге;
5) қолма-қол ақшамен төлеу кезінде жолаушылар мен багажды қалалық автомобиль көлігімен тасымалдау кезінде – 300 (үш жүз) теңге;
6) қолма-қол ақшамен төлеу кезінде жолаушылар мен багажды жедел қалалық автомобиль көлігімен тасымалдау кезінде – 400 (төрт жүз) теңге;
7) қолма-қол ақшамен төлеу кезінде жолаушыларды әлеуметтік маңызы бар тұрақты тасымалдау кезінде – 300 (үш жүз) теңге;
8) жолаушыларды қала маңындағы автомобильді тасымалдауда қолма-қол ақшамен төлеу кезінде – бір километр үшін 19 (он тоғыз) теңге;
9) жеңілдігі бар картамен төлеу кезінде жолаушыларды әлеуметтік маңызы бар тұрақты тасымалдауға – 0 (нөл) теңге.
2. Электрондық жолақы төлеу жүйесі жарамсыз болған жағдайда электрондық жол жүру құжаты немесе электрондық төлемнің қосымша қызметтері арқылы төлемді жүзеге асыратын жолаушы тегін жол жүруді пайдаланады.
3. «Астана қаласы бойынша қалалық және қала маңы қатынастарында жолаушылар мен багажды тұрақты автомобиль көлігімен тасымалдау тарифтерінің кейбір мәселелері туралы» Астана қаласы әкімдігінің 2024 жылғы 16 шілдедегі № 503-2348 қаулысының (Нормативтік құқықтық актілерді мемлекеттік тіркеу тізілімінде № 1388-01 болып тіркелген) күші жойылды деп танылсын. 
4. «Астана қаласының Көлік және жол-көлік инфрақұрылымын дамыту басқармасы» мемлекеттік мекемесінің басшысы Қазақстан Республикасының заңнамасында белгіленген тәртіпте:
1) осы қаулының Қазақстан Республикасының Әділет министрлігінде мемлекеттік тіркелуін;
2) осы қаулы ресми жариялғаннан кейін оның Астана қаласы әкімдігінің интернет-ресурсында орналастырылуын қамтамасыз етсін.
5. Осы қаулының орындалуын бақылау Астана қаласы әкiмiнiң жетекшілік ететін орынбасарына жүктелсiн.

Астана қаласының әкімі 						  Ж. Қасымбек


Астана қаласы әкімінің 
бірінші орынбасары							   Н. Нұркенов

Астана қаласы
әкімінің орынбасары 							         Е. Глотов

Астана қаласы
әкімінің орынбасары 							     Е. Мейрхан

Астана қаласы
әкімінің орынбасары 							       Е. Өтебаев

Астана қаласы
әкімінің орынбасары 						         Т. Рахманберді

«Астана қаласы әкімінің 
аппараты» мемлекеттік 
мекемесінің басшысы							       Д. Ешкеев

«Астана қаласының Қаржы 
басқармасы» мемлекеттік
мекемесінің басшысы 						 А. Сейітқұлов

«Астана қаласының Экономика 
және бюджеттік жоспарлау 
басқармасы» мемлекеттік 
мекемесінің басшысы							 А. Түгелбаева

«Астана қаласы әкімінің аппараты»
мемлекеттік мекемесі 
басшысының орынбасары						         Т. Мусин

«Астана қаласы әкімінің аппараты»
мемлекеттік мекемесі
мемлекеттік-құқықтық
бөлімінің басшысы 						        Н. Қалшибеков

«Астана қаласының
Көлік және жол-көлік
инфрақұрылымын дамыту 
басқармасы» мемлекеттік 
мекемесінің басшысы	 					        А. Қарағойшин

